**Økonomisk vejledning 2017 LUP SOMATIK**

**Finansiering af Den Landsdækkende Undersøgelse af Patientoplevelser 2017 (LUP)**

Siden 2000 har amterne/regionerne i fællesskab gennemført Landsdækkende Undersøgelser af Patientoplevelser. Undersøgelserne gennemføres med inddragelse af Sundheds- og Ældreministeriet, der har en repræsentant i styregruppen, der desuden består af Temagruppen for Kvalitet.

LUP’en gennemføres hvert år for planlagt indlagte, akutindlagte og ambulante patienter. Undersøgelsen gennemføres for landsplan og for de enkelte regioner, sygehuse og afdelinger/ambulatorier. Undersøgelsen omfatter også patienter behandlet på privathospitaler for den del, der er finansieret af det offentlige efter reglerne om udvidet frit sygehusvalg.

Undersøgelsen foretages i samarbejde mellem Enheden for Evaluering og Brugerinddragelser i Region Hovedstaden og Defactum (tidligere Center for Folkesundhed og Kvalitetsudvikling) i Region Midtjylland.

Betaling for de forskellige undersøgelser, sker enten af én eller to rater årligt. (Se bilag ”Oversigt over kommende opkrævninger for LUP, LUP Akut, LUP fødende og LUP Psykiatri)”. For så vidt angår LUP somatik, sker dette 2 gange årligt, og nærværende vejledning angår altså 2. rate for LUP Somatik 2016.

Undersøgelserne finansieres af regionerne efter bloktilskudsnøglen, hvilket medfører følgende fordeling af udgifter mellem regionerne:

|  |  |  |
| --- | --- | --- |
| Fordeling af udgifter efter bloktilskudsnøglen 2017 | | |
| **Region** | **Fordelingsnøgle sundhed** | **Fordeling af udgifter** |
| Hovedstaden  Sjælland  Syddanmark  Midtjylland  Nordjylland | 0,31533  0,15330  0,21445  0,21327  0,10365 | 667.490,55 kr.  324.505,44 kr.  453.947,76 kr.  451.449,93 kr.  219.406,32 kr. |
| I alt | 1 | **2.116.800 kr.** |